РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/260-21

22. јун 2021. године

Б е о г р а д

З А П И С Н И К

44. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 21. ЈУНА 2021. ГОДИНЕ

Седница је почела у 12, 35 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора Невена Веиновић, Виолета Оцокољић, Миленко Јованов, Угљеша Мрдић, Илија Матејић, Жељко Томић, Вук Мирчетић, Дубравка Краљ, Тома Фила и Лука Кебара.

Седници су присуствовали и: Арпад Фремонд, заменик члана Одбора Балинта Пастора, Борисав Ковачевић, заменик члана Одбора Ђура Перића и Ђорђе Тодоровић, заменик члана Одбора Милене Поповић.

Седници нису присуствовали чланови Одбора: Марија Јевђић, Оља Петровић и Јован Палалић, нити њихови заменици.

Седници Одбора су присуствовали и представници Министарства просвете, науке и технолошког развоја: Бранко Ружић, министар и Маријана Дукић Мијатовић, државни секретар; из Министарства пољопривреде, шумарства и водопривреде : Василија Броцић, помоћник министра, Јелена Благојевић, државни секретар, Тамара Ђуричанин и Милан Ћупрић, из Сектора за пољопривредну политику и Марија Матић, из Сектора за правне послове; из Министарства привреде Александар Старчевић, помоћник министра и Жељко Лалић, руководилац Групе и из Министарства за бригу о породици и демографију Александра Чамагић, помоћник министра.

На предлог председника, Одбор је једногласно (12 гласова за) утврдио следећи

Д н е в н и р е д:

- Усвајање записника 43. седнице Одбора

1. Разматрање Предлога закона о студентском организовању, који је поднела Влада (број 011-974/21 од 4. јуна 2021. године), у начелу;

2. Разматрање Предлога закона о изменама и допунама Закона о високом образовању, који је поднела Влада (број 011-975/21 од 4. јуна 2021. године), у начелу;

3. Разматрање Предлога закона о уређењу тржишта пољопривредних производа, који је поднела Влада (број 011-985/21 од 4. јуна 2021. године), у начелу;

4. Разматрање Предлога закона о метрологији (број 011-984/21 од 4. јуна 20121. године);

5. Разматрање Предлога закона о изменама и допунама Закона о финансијској подршци породици са децом, који је поднела Влада (број 011-977/21 од 4. јуна 2021. године), у начелу;

6. Разматрање Предлога закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада (број 011-983/21 од 4. јуна 2021. године).

Пре него што је почело одлучивање по тачкама дневног реда, Одбор је једногласно

( 13 гласова за ) усвојио записник 43. седнице Одбора.

**Прва тачка дневног реда:** Разматрање Предлога закона о студентском организовању, који је поднела Влада (број 011-974/21 од 4. јуна 2021. године), у начелу

У дискусији су учествовали Бранко Ружић, министар и Маријана Дукић Мијатовић, државни секретар.

Одбор је размотрио Предлог закона о студентском организовању, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (12 гласова за, 2 није гласало).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о изменама и допунама Закона о високом образовању, који је поднела Влада (број 011-975/21 од 4. јуна 2021. године), у начелу

У дискусији је учествовао Тома Фила, члан Одбора.

Одбор је размотрио Предлог закона о изменама и допунама Закона о високом образовању, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда.** Разматрање Предлога закона о уређењу тржишта пољопривредних производа, који је поднела Влада (број 011-985/21 од 4. јуна 2021. године), у начелу

У дискусији је учествовала Јелена Благојевић, државни секретар у Министарству пољопривреде, шумарства и водопривреде.

Одбор је размотрио Предлог закона о уређењу тржишта пољопривредних производа, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (13 гласова за, 1 није гласао).

За известиоца Одбора на седници Народне скупштине одређен је председник Одбора.

**Четврта тачка дневног реда.** Разматрање Предлога закона о метрологији (број 011-984/21 од 4. јуна 20121. године)

Одбор је размотрио Предлог закона о метрологији, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (13 гласова за, 1 није гласао).

За известиоца Одбора на седници Народне скупштине одређен је председник Одбора.

**Пета тачка дневног реда.** Разматрање Предлога закона о изменама и допунама Закона о финансијској подршци породици са децом, који је поднела Влада (број 011-977/21 од 4. јуна 2021. године), у начелу

У дискусији је учествовала Александра Чамагић, помоћник министра за бригу о породици и демографију.

Одбор је размотрио Предлог закона о изменама и допунама Закона о финансијској подршци породици са децом, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Шеста тачка дневног реда.** Разматрање Предлога закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада (број 011-983/21 од 4. јуна 2021. године)

Одбор је размотрио Предлог закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

Седница је завршена у 13, 00 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић